Malam.
Dunia berbayang yang menyembunyikan lebih daripada separuh haiwan planet kita.
Sehingga sekarang, kamera hanya berikan selayang pandang kehidupan haiwan ini.
Tapi dengan teknologi yang lebih maju,
kita boleh melihat malam dengan sangat jelas.
Kamera yang beratus kali lebih sensitif berbanding mata manusia...
sekarang kita boleh merakam keindahan malam...
dengan warna.
Pandangan darat yang asing.
Makhluk aneh yang menjadi aktif apabila malam.
Sikap yang tak pernah dilihat.
Sekarang kita boleh melihat kehidupan haiwan
di hutan sebenar bumi yang terakhir.
Waktu malam.
Hari mula petang di pulau tropika Indonesia.
DIKISAHKAN OLEH TOM HIDDLESTON
Tersorok di sebalik ombak...
terdapat beberapa dunia bawah laut paling bersih di dunia.
Terumbu karang...
harta karun kehidupan lautan.
Di seluruh dunia, ia merangkumi kurang daripada satu peratus dasar lautan...
tapi menyokong kehidupan melebihi satu pertiga hidupan laut.
Terumbu adalah bandar bawah lautan yang sibuk...
dengan makhluk pelbagai bentuk dan saiz yang sibuk makan.
Ikan bayan Humphead, jentolak terumbu,
mengunyah batu karang dengan paruh seperti burung,
manakala penyu sisik mengunyah span yang lebih lembut
yang tumbuh di atas batu karang yang keras.
Bagi yang bijak, makanan boleh didapati di kawasan paling tak disangka.
Wrasse pencuci kecil menawarkan perkhidmatan peribadi.
Ia mengunyah makanan yang melekat dalam mulut jirannya.
Petang adalah masa sibuk di terumbu,
penghuninya menggunakan sepenuhnya cahaya semasa ia masih ada.
Tapi dunia yang sibuk ini...
akan berubah.
Sebab ada bahagian lain di terumbu karang ini...
yang hanya muncul apabila matahari terbenam.
Dengan teknik rakaman terkini...
kita boleh melihat ke dalam dunia tersorok ini...
dan menyaksikan drama dunia terumbu karang pada waktu malam.
Apabila malam tiba, ikan kecil berkumpul demi keselamatan bersama.
Permulaan malam adalah masa paling berbahaya di terumbu.
Ikan cornet.
Sepanjang semeter dan mempunyai muncung seperti senapang.
Jaguh tembak nokturnal terumbu.
Dengan mata yang besar dan sensitif kepada cahaya...
ia berbaris menghala ke sekawan ikan...
dan menyerang dengan ketepatan membunuh.
Ia memerangkap mangsanya dengan mulut seperti picagari.
Kemudian menyerang ikan satu demi satu.
Semasa ia menelan ganjarannya...
apa yang masih tinggal untuk ditangkap...
adalah kepulan sisik.
Tapi bukan ikan cornet saja pemburu di dalam gelap.
Penghuni terumbu menyorok jauh dalam rekahan dan krevis...
sebab pemangsa yang lebih besar dan lebih bahaya sudah muncul.
Setiap satunya menghendap terumbu malam dengan cara tersendiri.
Jerung terumbu Trianodon obesus akan makan ikan yang ada terlalu lama atas terumbu.
Ia tak bersendirian.
Ikan pari, mimpi ngeri setiap ikan kecil.
Bagi mangsanya, keadaan malam hampir gelap gelita.
Mangsanya tak nampak ia datang.
Tapi kamera kami mendedahkan...
cara ia menghendap di terumbu.
Ia menggunakan reseptor elektrik...
bukan pandangan mata, untuk mengesan pergerakan ikan dalam batu karang...
atau ketam yang tertimbus dalam pasir.
Sirip selebar dua meter memerangkap mangsa di dasar laut.
Menolak pasir dan mendedahkan mangsa...
sebelum mulutnya seperti vakum...
menelan semua mangsa.
Dengan adanya begitu banyak pemangsa pada waktu malam...
lebih baik terus menyorok.
Tapi walaupun bahaya...
seekor ikan kecil berwarna-warni akan meninggalkan keselamatan terumbu.
Bebaji batik.
Ikan jantan ini...
sedang mencari pasangan.
Malam ini, ia harap dapat memikat sehingga lapan betina kurang daripada sejam.
Tapi untuk mencarinya, ia perlu bergerak dengan sangat berhati-hati.
Melalui kegelapan, ia mengintai...
seekor betina...
sedang makan kopepod kecil seperti udang.
Tapi ia memilih pasangan...
seperti ia memilih makanannya.
Bagi menarik perhatiannya, jantan ini perlu melebarkan siripnya...
supaya kelihatan sebesar mungkin dan menarik perhatian.
Ikan betina kagum.
Tapi untuk mengawan, sekarang masa untuk tindakan lebih berani...
dan menggunakan kegelapan sebagai kelebihannya.
Adanya ikan yang akan makan telur yang tersorok di sebalik batu karang...
pasangan baru ini pergi ke atas terumbu...
untuk mengawan dengan tarian memikat yang menarik.
Apabila pertunjukan malam itu tamat...
pasangan itu kembali ke batu karang yang selamat...
tapi tidak lama.
Perlu mencari sebanyak tujuh ikan betina lagi...
Kasanova ini melalui kegelapan dengan berani
untuk mencari pasangan tarian seterusnya.
Semasa malam berterusan...
kegelapan memulakan salah satu keajaiban tersorok alam paling menakjubkan...
acara yang akan memberi perubahan ajaib kepada terumbu itu.
Dari dalam lautan, sekumpulan besar haiwan kecil muncul...
seolah-olah dari dunia makhluk asing.
Ia perpindahan terhebat makhluk di dunia
dan ia berlaku setiap malam dalam lautan.
Lebih sebilion tan hidupan plankton
naik dari dasar lautan untuk makan di permukaan air.
Makhluk ini, ada di antaranya yang hanya sebesar beras...
adalah nadi bagi lautan.
Dengan bentuk bijak cahaya samar-samar dan pendorongan...
ia menangkap secebis makanan yang terapung dalam gelap.
Sesetengah makhluk hidup sepenuhnya dalam dunia tersorok ini.
Sesetengah yang lain, seperti larva undang mentadak ini,
hanya meluangkan bahagian pertama hidupnya dalam persekitaran asing ini
dan akan kembali ke terumbu apabila ia sudah besar.
Peningkatan hidupan ini...
sekarang menyebabkan terumbu karang melalui satu perubahan ajaib.
Batu pegun itu kelihatan seperti hidup.
Terumbu karang terdiri daripada banyak koloni haiwan kecil.
Pada waktu siang, terumbu menyerap tenaga daripada matahari.
Tapi pada waktu malam...
haiwan-haiwan ini menyebarkan sesungutnya untuk menjadi pemburu...
dunia nokturnal mikroskopik.
Bagi haiwan kecil yang terapung...
di taman berwarna-warni ini yang bertukar menjadi berjuta mulut membunuh.
Hidangan waktu malam memberi batu karang nutriennya
yang penting untuk terumbu itu membesar.
Seperti kita tahu, semasa terumbu karang bergelut dengan peningkatan suhu lautan,
pemakanan waktu malam ini menjadi lebih penting untuk ia terus hidup.
Tapi bukan karang kecil saja bergantung kepada kedatangan plankton di waktu malam.
Ada makhluk yang jauh lebih besar berkumpul untuk hidangan akhir malam ini.
Ikan pari manta, berenang dengan sirip sehingga empat meter lebar.
Walaupun selalunya bersendirian...
ada tempat di lautan tropika yang mempunyai sangat banyak plankton,
ikan pari manta datang bersama-sama untuk makan.
Apa yang sangat mengagumkan, gergasi seberat satu tan ini
mendapat tenaga daripada plankton kecil yang naik ke laut pada waktu malam.
Dengan sirip seperti tanduk, ia memasukkan plankton ke dalam mulutnya yang terbuka...
dan menapis keluar cebisan makanan itu.
Pada waktu malam paling gelap...
ia mendedahkan kepakarannya memakan kekayaan malam.
Dengan berpusing berkali-kali...
ia menyasarkan kumpulan plankton paling padat...
yang kemudian dimakannya.
Kita tahu ikan pari manta mempunyai otak paling besar bagi ikan.
Tapi bagaimana ia bergerak jauh untuk mencari makanan
dalam lautan gelap yang luas ini masih menjadi satu misteri.
Ia antara rahsia yang masih belum ditemui...
dalam lautan pada waktu malam.
DIRAKAM DALAM KEGELAPAN
Bagi merakam kejadian waktu malam di terumbu karang,
pasukan Earth at Night merakam di antara kawasan perairan tropika paling bersih.
Bagi jurukamera David Reichert,
cabaran terbesar adalah merakam pemangsa di terumbu yang memburu pada waktu malam.
Jerung dan pemangsa lain boleh menjadi lebih aktif pada waktu malam...
tapi ia juga sukar didekati dengan selamat.
Merakam pada waktu malam adalah sebuah dunia baru.
Kami tak tahu apa yang akan keluar dari kegelapan.
DAVID REICHERT JURUKAMERA
Kami akan tahu nanti. Kami akan terjun ke dalam.
David perlu merancang untuk menyelam semasa bulan penuh,
apabila arus kuat menolak makanan ke dalam terumbu...
dan boleh membuat pemangsa lebih aktif.
Tapi ia menyebabkan masalah besar.
Permukaan kepada penyelam. Bagaimana arusnya?
Tak bagus. Arus terlalu kuat.
Kami akan menaiki bot. Kami sedang naik.
Arus sangat kuat di sana sekarang,
menjadi sukar untuk kekal di satu tempat.
Tadi sangat teruk.
Ya...
Ada lebih banyak aksi, lebih banyak perkara untuk dirakam,
lebih banyak kehidupan apabila arus meningkat...
Masih terlalu kuat.
Tapi kami berusaha untuk berada di sana.
Itulah permainan kami.
Beberapa malam seterusnya, arus akan tenang selepas bulan tak penuh.
Tapi walaupun lebih mudah untuk menyelam, terumbu itu kosong.
Ya.
Ya, arus berhenti dan kemudian rasanya...
Ya, semua sudah pulang.
- Ya. - Ya.
Semasa pasukan mencari keadaan yang sesuai...
mereka mendapat tahu mereka ada jangka masa yang pendek...
apabila air berkurangan di antara arus.
Sukar untuk merakam begitu,
sebab mungkin matahari terbenam pada pukul 6 petang,
tapi sebaik saja kami terlepas masa itu, tiba-tiba sudah pukul 4 pagi.
Jadi kami ada jadual yang teruk
yang kami perlu tunggu sepanjang malam untuk menyelam selama 40 minit.
Berikan saya secawan teh.
Dengan ketahanan dan tidak tidur beberapa malam...
David dan pasukannya mula berjaya merakam
sikap baru yang mereka cari.
Saya tak pernah lihat ikan cornet menyerang begitu.
Kita takkan berjaya sepenuhnya, tapi saya rasa kami berjaya dapatkannya.
Setiap pemangsa ada cara tersendiri menghedap mangsanya.
Belut moray meneroka ke dalam terumbu untuk memburu.
Belut itu memburu di atas terumbu.
Ia masuk ke dalam lubang kecil.
Sudah tentu ada ikan kecil di dalamnya
dan belut itu masuk ke dalam.
Itulah dia.
Kemudian...
Dapat! Betul-betul depan kamera dan lubang itu. Itu bagus.
Ada banyak perkara berlaku di terumbu ini.
Kita mula melihat komuniti yang sangat pelbagai di sana
yang menjadi aktif pada waktu malam.
Kru berjaya merakam pandangan baru yang unik
dalam dunia bawah air yang ajaib ini.
Terjemahan sari kata oleh Nur Diyana Osman